Han stilte seg utenfor bondevennbevegelsen, som han mente var «for ensidig og sneversynt». Den nyvalgte stortingsmannen kom i stedet med i reformforeningen. Han samarbeidet godt med sentrumspolitikere som Ole Richter og Ludvig Daae, men valgte til slutt å følge Johan Sverdrups linje. Welde opptrådte som brobygger mellom Sverdrup og bondevennenes Søren Jaabæk. Welde så for seg et fast organisert venstreparti under Sverdrups ledelse.